
ΑΠΟΦΑΣΕΙ Σ 

Αρ.Πρωτ. 17948 (1) 

"Έγκριση της αριθ. 124/1999 απόφασης του Δημοτικού 
Συμβουλίου Οινιάδων περί ψήφισης Οργανισμού Εσω¬ 
τερικής Υπηρεσίας του Δημοτικού Παιδικού Σταθμού 
Νεοχωρίου" Ν. Αιτ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του Ν. 1586/86 


2. Τις διατάξεις του άρθρου 12 του Ν 1188/1981 όπως 
συμπληρώθηκαν με το άρθρο 26 του Ν. 1832/1989, και 
αντικαταστάθηκαν με το άρθρο 6παρ. 5 του Ν. 2307/95. 

3. Τις διατάξεις των άρθρων 26, 198, και 203 του Δ.Κ.Κ 
(Π.Δ. 410/95). 

4. Τις διατάξεις των άρθρων 9 παρ. 6 ,7 και 8 του Ν. 
2503/97, 9 παρ. 16 του Ν. 2623/98 και 11 παρ. 1 και 9 του 
Ν. 2839/2000. 

5. Την αριθ. 124/1999 απόφαση του Δημοτικού Συμβου¬ 
λίου Οινιάδων με την οποία εγκρίνεται ο Ο.Ε.Υ του Δημο¬ 
τικού Παιδικού Σταθμού Νεοχωρίου, όπως καταρτίσθηκε 
με την αριθ. 4/1999 απόφαση του Διοικητικού Συμβουλίου 
αυτού. 

6. Την σύμφωνη γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α., που διατυπώθηκε με την 
αριθ. 69/2000 απόφασή του, αποφασίζουμε: 

Εγκρίνουμε την αριθ. 124/1999 απόφαση του Δημοτι¬ 
κού Συμβουλίου Οινιάδων περί ψήφισης Ο.Ε.Υ. του Δημο¬ 
τικού Παιδικού Σταθμού Νεοχωρίου, όπως παρακάτω 
αναλυτικά αναφέρεται: 

Άρθρο 1 

ΓΕΝΙΚΗ ΔΙΑΤΑΞΗ 

Σκοπός του Νομικού προσώπου είναι: η φύλαξη, επιμέ¬ 
λεια, φροντίδα, ψυχαγωγία και διατροφή βρεφών και νη¬ 
πίων με σκοπό την ισόρροπη και ολόπλευρη ανάπτυξη της 
προσωπικότητάς τους, η εξυπηρέτηση της υγείας σωμα¬ 
τικής εξέλιξης των βρεφών και νηπίων η ανάπτυξη των 
νοητικών ικανοτήτων τους, η υποστήριξη της ανάπτυξης 
της γλωσσικής έκφρασης δημιουργικότητας και σκέψεις 
τους και η απόκτηση όλων των αναγκαίων, υγιεινών και 
ηθικών συνηθειών ως πολιτισμένου ανθρώπου και η προ- 
παρασκευή τους για φυσική μετάβασή τους από την οικο¬ 
γενειακή ζωή στο σχολικό περιβάλλον καθώς και υποβοή¬ 
θηση και συμπλήρωση της αγωγής που δίνει η οικογένεια 
με εφαρμογή ειδικευμένου εκπαιδευτικού και συμβου¬ 
λευτικών προγραμμάτων. 

Άρθρο 2 

ΑΡΙΘΜΟΣ ΦΙΛΟΞΕΝΟΥΜΕΝΩΝ ΠΑΙΔΙΩΝ 

Ο αριθμός των παιδιών που θα φιλοξενούνται στον Παι¬ 
δικό Δημοτικό Σταθμό Νεοχωρίου ορίζεται το ανώτατο σε 
50 (πενήντα) νήπια οργανωμένα σε 2 τμήματα όπου με 

απόφαση του Διοικητικού Συμβουλίου κάθε φορά θα κα¬ 
θορίζονται τα τμήματα νηπίων που θα λειτουργούν κάθε 
περίοδο από 1 Σεπτεμβρίου έως 31 Ιουλίου του επόμενου 
έτους (ηλικίες και συγκρότηση τμημάτων καθορίζονται με 
το άρθρο 12 του Πρότυπου Κανονισμού Λειτουργίας 
Σταθμών). 

Άρθρο 3 

Η όλη υπηρεσία του Παιδικού Δημοτικού Σταθμού θα 
συγκροτείται από δυο τμήματα : 

1. Διοικητικών και Οικονομικών Υπηρεσιών 

2. Νηπιοκομίας 

Άρθρο 4 

Οι προβλεπόμενες από το προηγούμενο άρθρο υπηρε¬ 
σίες υποδιαιρούνται στα παρακάτω γραφεία: 

Α. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ: 

1. Γραφείο Διαχ/στου 

2. Γ ραφείο Παιδιάτρου 

3. Γ ραφείο Μαγειρείου και καθ/τας 
Β. ΤΜΗΜΑ ΝΗΠΙΟΚΟΜΙΑΣ 

1. Γ ραφείο Προϊσταμένου-ης 

2. Γ ραφείο Νηπιοκόμων - Παιδαγωγικών δραστηριοτή¬ 
των και εργασιών. 

Άρθρο 5 

Η οργανική σύνθεση και διαβάθμισητων θέσεωντου τα¬ 
κτικού προσωπικού ορίζεται ως ακολούθως σύμφωνα με 
κλάδους και ειδικότητες. 

Α. ΜΟΝΙΜΟ ΠΡΟΣΩΠΙΚΟ 
ΚΑΤΗΓΟΡΙΑΣ ΤΕ: 

1. Κλάδος ΤΕ Νηπιαγωγών (Προσωρινός) 

ΘΕΣΕΙΣ: Δυο (2) με βαθμό Δ-Α 
ΚΑΤΗΓΟΡΙΑ ΔΕ 
1. Κλάδος ΔΕΙ Διοικητικού 
ΘΕΣΗ: Μια (1) με βαθμό Δ-Α 
ΚΑΤΗΓΟΡΙΑ ΥΕ: 

1. Κλάδος ΥΕ 16 Καθαριστριών 
ΘΕΣΗ: Μία (1) με βαθμό Ε-Β 

2. Κλάδος ΥΕ Μαγείρων 
ΘΕΣΗ :Μία (1) με βαθμό Ε-Β 

Άρθρο 6 

Τα τυπικά και ουσιαστικά προσόντα που απαιτούνται 
κατά κατηγορία κλάδο και ειδικότητα καθορίζονται σύμ¬ 
φωνα με το Π.Δ. 22/90 (ΦΕΚ 7/22.1.90 τ.Α’). 

Άρθρο 7 

Τα των μονίμων καθήκοντα, μεταβολές, εξελίξεις, προ¬ 
σλήψεις κ.λ.π διέπονται από τις διατάξεις του Ν.1188/81 
Π.Δ. 22/90, Ν.2190/94, Ν.2307/95, Ν.2503/97 που αφο¬ 
ρούν προσωπικό των ΟΤΑ. 

Άρθρο 8 

Τα γενικά και ειδικά καθήκοντα του προσωπικού του 
Σταθμού καθορίζονται ως εξής: 

Α. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

α) ΚΑΘΗΚΟΝΤΑ ΔΙΑΧΕΙΡΙΣΤΗ: 

• Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντ/ση και διάθεσή τους 
καθώς και για τη λοιπή εν γένει περιουσία του Σταθμού, 


σύμφωνα με τις εκάστοτε αποφάσεις του Διοικητικού 
Συμβουλίου. 

• Διαχειρίζεται την προμήθεια και διανομή υλικών: τρο¬ 
φοδοσίας, καθαριότητας και συντήρησης σε συνεργασία 
με το εξειδικευμένο προσωπικό του. 

• Διαχειρίζεται την προμήθεια σκευών του μαγειρείου, 
της λινοθήκης κ.λ.π. σύμφωνα με τις ανάγκες που προκύ¬ 
πτουν σε συνεργασία με το προσωπικό. 

• Φροντίζει για την απολύμανση και υγιεινή των χώρων 
σε συνεργασία με τον παιδίατρο του Νηπιακού Σταθμού. 

• Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κ.λ.π) 
που προκύπτουν. 

•Τηρεί άλατα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

• Πραγματοποιεί τις πληρωμές και εισπράξεις του νομι¬ 
κού προσώπου. Για τις πληρωμές συνυπογράφει με τον 
πρόεδρο του Δ.Σ. Είναι υπεύθυνος για την έγκαιρη από¬ 
δοση των γενόμενων κρατήσεων για φόρους ή ασφαλι¬ 
στικές εισφορές. 

• Είναι υπεύθυνος για την τήρηση γενικά των λογ/σμών 
του νομικού προσώπου τη συγκέντρωση των παραστατι¬ 
κών στοιχείων της διαχείρισης και την φύλαξη και ταξινό¬ 
μηση όλων των δικαιολογητικών εισπράξεων και πληρω¬ 
μών έτσι ώστε να είναι ευχερής ο έλεγχος της διαχείρισης. 

• Είναι υπεύθυνος για την κατάρτιση του Προϋπολογι¬ 
σμού, του απολογισμού καιτου ισολογισμού, του νομικού 
Προσώπου εισηγούμενος εγκαίρως τυχόν αναμόρφωσή 
του. 

• Συγκεντρώνει, ελέγχει και καταχωρεί τα σχετικά λογι¬ 
στικά βιβλία, τα αποτελέσματα της εκτέλεσης του προϋ¬ 
πολογισμού εσόδων - εξόδων. Καταρτίζει σε συνεργασία 
με το Δημοτικό ταμείο τον αιτιολογισμό εσόδων - εξόδων 
και τον ισολογισμό, καθώς και τις εκθέσεις γι’ αυτό. 

• Επιμελείται της εκκαθαρίσεως και εντολή πληρωμών 
κάθε δαπάνης προς διαπίστωση του νόμιμου και κανονι¬ 
κού ή όχι αυτής. Φροντίζει για την έκδοση χρηματικών 
ενταλμάτων καιτη μισθοδοσία του προσωπικού. Τηρεί μι- 
σθολογικά μητρώα όλου του προσωπικού, συντάσσει τις 
βεβαιώσεις αποδοχώντων εργαζομένων και φροντίζει για 
την ασφάλιση αυτού. Φροντίζει για την τήρηση της ισχύ- 
ουσας κάθε φορά νομοθεσίας σχετικά με την υπηρεσιακή 
και συνταξιοδοτική κατάσταση των υπαλλήλων. Φροντίζει 
για την διεξαγωγή όλων εκείνων των διαδικασιών που εί¬ 
ναι απαραίτητες για την πρόσληψη προσωπικού, προα¬ 
γωγές, απολύσεις, παρατηρήσεις, αποχωρήσεις, τοπο¬ 
θετήσεις, χορηγήσεις αδειών, πειθαρχικές υποθέσεις 
κ.λ.π., τηρεί μητρώα και τους ατομικούς φακέλους αδει¬ 
ών, πειθαρχικές υποθέσεις για τη συνεχή ενημέρωσή 
τους. Εισηγείται στο Δ.Σ. θέματα που αφορούν το προ¬ 
σωπικό και ενεργεί την σχετική αλληλογραφία. 

• Πληροφορεί το προσωπικό για τους νόμους που το 
αφορούν και για όλα τα θέματα που αποφασίζει το Δ.Σ. 

• Επιμελείται της παραλαβής, πρωτοκόλλησης, ευρε¬ 
τηρίου και συσχέτισης όλων των εισερχόμενων εγγρά¬ 
φων και της τήρησης του πρωτότυπου στο αρχείο. 

• Διεκπεραιώνει αυθημερόν την εισερχόμενη και εξερ- 
χόμενη αλληλογραφία. Επεξεργάζεται διακηρύξεις δη¬ 
μοπρασιών και κάθε σχετικό που του ανατίθεται απάτη Δι¬ 
οίκηση, έχει την ευθύνη για ότι σχετικό με τις αγορές, δη¬ 
μοσιεύσεις, διαγωνισμούς, προμήθειες κ.λ.π. του 
Νομικού Προσώπου. 

• Παρακολουθεί το ωράριο εργασίας των υπαλλήλων 
του Σταθμού. 

β) ΚΑΘΗΚΟΝΤΑ ΠΑΙΔΙΑΤΡΟΥ (ΜΕ ΣΥΜΒΑΣΗ ΜΙΣΘΩΣΗΣ 
ΕΡΓΟΥ): 

• Εξετάζει κατά διαστήματα και κατ’ ελάχιστο όριο μια 
φορά ανά δεκαπέντε ημέρες όλα τα παιδιά των Σταθμών 
του νομικού προσώπου και παρακολουθεί την ανάπτυξή 
τους, σημειώνοντας τις παρατηρήσεις του στην ατομική 
καρτέλα κάθε παιδιού. 

• Παρακολουθεί συνεργαζόμενος με την Κοινωνική Λει¬ 
τουργό και την Ψυχολόγο την ψυχοσωματική υγεία και 
ανάπτυξη των παιδιών. 

• Εισηγείται για τη δυνατότητα επιστροφής στον Σταθ¬ 
μό παιδιού που απούσιασε από σοβαρή ασθένεια με βάση 
το ιατρικό πιστοποιητικό που προσκομίζει από τους γο¬ 
νείς και την προσωπική του εξέταση. 

• Διατηρεί στον Σταθμό πρόχειρο φαρμακείο με απα¬ 
ραίτητα φάρμακα και για οποιοδήποτε έκτακτο περιστατι¬ 
κό πρέπει να σπεύδει για την παροχή των υπηρεσιών του. 

• Είναι υπεύθυνος για την εξασφάλιση υγιεινού χώρου 
διαβίωσης των παιδιών (καθ/τα χώρου, ασφάλεια, έκθεση 
σε βλαπτικούς παράγοντες κ.λ.π) 

• Εισηγείται την προληπτική φροντίδα των παιδιών που 
φοιτούν στον Βρεφονηπιακό Σταθμό με προγραμματι¬ 
σμένες ιατρικές εξετάσεις που περιλαμβάνουν: 

1. Εκτίμηση σωματικής ανάπτυξης. 

2. Εκτίμηση ψυχοκινητικής εξέλιξης. 

3. Εκτίμηση - σχεδίασμά εμβολιασμών. 

4. Εξέταση - αντιμετώπιση παχυσαρκίας. 

5. Έλεγχο όρασης. 

6. Έλεγχο ακοής. 

• Είναι υπεύθυνος για την αντιμετώπιση επιδημιών ή εν¬ 
δημιών λοιμωδών νοσημάτων. 

• Προχωρά στην ευαισθητοποίηση - εκπαίδευση γονέ¬ 
ων: 

1. Με διαλέξεις σε ομάδες. 

2. Με ατομική συμβουλευτική μετά από αίτημα του γο¬ 
νέα ή του Βρεφονηπιοκόμου του παιδιού. 

• Ευαισθητοποιεί επίσης τους παιδαγωγούς με: 

1. Ομαδικές συζητήσεις σε ειδικά θέματα. 

2. Ατομική συζήτηση σε ειδικά προβλήματα υγείας ή 
ανάπτυξης, όπως απορρέουν από προβλήματα παιδιών. 

3. Με σύγχρονες διαιτητικές απόψεις για τη σωστή δια¬ 
τροφή των παιδιών. 

• Συνεργάζεται με τη Διοίκηση του Σταθμού, τόσο σε 
θέματα που αφορούν την παιδαγωγική δουλειά, όσο και 
σε θέματα που αφορούν την ιατρική, με τάση οι απόψεις 
και στάσεις να συγκλίνουν και να ενοποιούνται και σχε¬ 
διάζει προγράμματα αγωγής υγείας των παιδιών των βρε¬ 
φονηπιακών τμημάτων. 

γ) ΚΑΘΗΚΟΝΤΑ ΜΑΓΕΙΡΟΥ: 

Μαγείρισσα ή Μάγειρας: 

• Είναι υπεύθυνη/νος για το μαγειρείο και την επιμελη¬ 
μένη και έγκαιρη Παρασκευή του φαγητού, σύμφωνα με 
το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής φα¬ 
γητού εισηγούμενη/νος κάθε σχετικό μέτρο. 

• Παραλαμβάνει καθημερινά από το Διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
υπογράφει το σχετικό δελτίο. 

• Τακτοποιείτο μαγειρικά σκεύη και είδη εστιάσεως και 


φροντίζει για την καλή κατάστασή τους ευθυνόμενη/νος 
για κάθε απώλεια ή αδικαιολόγητη καταστροφή. 

• Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. 

• Κατευθύνει την εργασία των βοηθών του εφόσον 
υπάρχουν ή και τραπεζοκόμων και είναι υπεύθυνος για 
την καλή λειτουργία του μαγειρείου. 

• Μεριμνά για την απόλυτο καθ/τα του μαγειρείου τρα¬ 
πεζαρίας ως επίσης και των διαφόρων σκευών. 

• Επίσης επιφέρει συμβουλευτική γνώμη για την ποιό¬ 
τητα και την κατηγορία των παραλαμβανομένων τροφί¬ 
μων. 

• Είναι υπεύθυνος για κάθε παράλειψη ή ανωμαλία στη 
λειτουργία του μαγειρείου. 

• Φροντίζει για την επισκευή και συντήρηση των 
μηχ/τωντου Μαγειρείου του Σταθμού. 

δ) ΚΑΘΗΚΟΝΤΑ ΤΡΑΠΕΖΟΚΟΜΟΥ: 

• Φροντίζει τη διανομή του φαγητού, βοηθά το παιδα¬ 
γωγικό προσωπικό στη διανομή του φαγητού στα παιδιά 
και φροντίζει για τη συγκέντρωση των ειδών εστίασης με¬ 
τά το τέλος του. Επίσης βοηθά το μάγειρα ή την μαγεί¬ 
ρισσα στην προετοιμασία του φαγητού, καθώς και στην 
καθ/τα των ειδών εστιάσεως 

• Είναι υπεύθυνος/η για τη συντήρηση και φύλαξη των 
ειδών εστιάσεως και ευθύνεται για κάθε απώλειά του. 
Προτείνει τη λήψη κάθε μέτρου για την καλύτερη λει¬ 
τουργία της τραπεζαρίας. 

ε) ΚΑΘΗΚΟΝΤΑ ΚΑΘΑΡΙΣΤΡΙΩΝ: 

• Εκτελούν τις εργασίες καθ/τας του Σταθμού. Χρησι¬ 
μοποιούν υλικά καθ/τας που παραλαμβάνουν από το Δια¬ 
χειριστή με υπηρεσιακό σημείωμα. 

• Επιμελούνται της καθ/τας των χώρων τόσο εντός του 
κτιρίου του Σταθμού όσο και της αυλής αυτού και προτεί- 
νουντη λήψη κάθε μέτρου για την αποτελεσματική καθ/τα 
όλωντωνχώρωντου Σταθμού. 

• Εκτελεί κάθε εργασία καθαριότητας νηπίων. 

• Σε περίπτωση μη ύπαρξης βοηθού μαγείρου-τραπε- 
ζοκόμου επιμελούνται την καθ/τα των ειδών εστιάσεως 
και των χώρων του Μαγειρείου. 

• Φροντίζουν την πλύση, στέγνωμα, σιδέρωμα των σε- 
ντονιών, πετσετών κ.λ.π. ειδών που χρησιμοποιεί ο Σταθ¬ 
μός έχοντας την ευθύνη της καλής λειτουργίας του πλυ¬ 
ντηρίου, στεγνωτηρίου, ηλεκτρικής σκούπας και των λοι¬ 
πών ηλεκτρικών συσκευών που χρησιμοποιούν. 

Β.ΤΜΗΜΑ ΒΡΕΦΟΝΗΠΙΟΚΟΜΙΑΣ 

α) ΚΑΘΗΚΟΝΤΑ ΠΡΟΪΣΤΑΜΕΝΗΣ 

• Προγραμματίζει, συντονίζει, οργανώνει και εποπτεύει 
την πορεία του Παιδαγωγικού έργου, σε συνεργασία με 
τους Βρεφονηπιακούς καιτους επιστημονικούς συνεργά¬ 
τες. 

• Συντάσσει το διαιτολόγιό του κάθε μήνα σε συνεργα¬ 
σία με την Παιδίατρο και εποπτεύει τη σωστή διατροφή 
των παιδιών σε συνεργασία με τον μάγειρα και Βρεφονη¬ 
πιοκόμους. 

• Προγραμματίζει, εποπτεύει και συντονίζει την καθα- 
ριότητατων εσωτερικών και εξωτερικών χώρων του Σταθ¬ 
μού σε συνεργασία με το προσωπικό καθαριότητας κα¬ 
θώς επίσης και του μαγειρείου. 

• Οργανώνει και διαμορφώνει τους χώρους σύμφωνα 
με τις παιδαγωγικές ανάγκες σε συνεργασία με τους βρε¬ 
φονηπιοκόμους. 

• Εμπλουτίζει τις παιδαγωγικές δυνατότητες απασχό- 

λησης των παιδιών με παιδαγωγικά υλικά, παιχνίδια και βι¬ 
βλία σύμφωνα με τις βασικές παιδαγωγικές προδιαγρα¬ 
φές και σε συνεργασία με τους παιδαγωγούς. 

•Τηρεί το βιβλίο παρουσίας των παιδιών και ενημερώ¬ 
νει αρμοδίους για τις καθυστερήσεις παιδιών στην προ¬ 
σέλευσή τους είτε στις απουσίες τους. 

• Εποπτεύει την εξέλιξη των παιδιών μέσω των φύλων 
παρατήρησης τα οποία συμπληρώνουν οι παιδαγωγοί κά¬ 
θε τρίμηνο. 

• Διοργανώνειτις τακτές και έκτακτες συναντήσεις παι¬ 
δαγωγών και γονέων σύμφωνα με τις αρχές της τακτικής 
ενημέρωσης των γονέων και όταν προκύψει ανάγκη ή 
πρόβλημα. 

• Διοργανώνει εορταστικές ενημερωτικές ή πολιτιστι¬ 
κές εκδηλώσεις σύμφωνα με τις βασικές παιδαγωγικές 
αρχές σε συνεργασία με τους παιδαγωγούς και τους επι¬ 
στημονικούς συνεργάτες. 

• Αξιολογεί τους παιδαγωγούς βρεφονηπιακούς μέσω 
του φύλου αξιολόγησης, το οποίο έχει διαμορφωθεί σύμ¬ 
φωνα με επιστημονικά κριτήρια αξιολόγησης παιδαγω¬ 
γών καθώς και το λοιπό προσωπικό του Σταθμού πληντου 
διαχειριστού. 

• Πραγματοποιεί τις εγγραφές των νέων παιδιών και 
ενημερώνει τους γονείς σχετικά με την λειτουργία του 
Βρεφονηπιακού Σταθμού. 

• Σταθμίζει τις ανάγκες σε προσωπικό ή επιστημονι¬ 
κούς συνεργάτες και διαμορφώνει προτάσεις προς το Δι¬ 
οικητικό Συμβούλιο, σύμφωνα με επιστημονικά και αξιο¬ 
λογικά κριτήρια πρόσληψης. 

• Προβάλλειτο παιδαγωγικό έργο και προάγει την εικό¬ 
να του Βρεφονηπιακού Σταθμού μέσα από σύγχρονες με¬ 
θόδους επικοινωνίας και προβολής, όπως η προβολή μέ¬ 
σω ηλεκτρονικής και έντυπης ενημέρωσης, η δημιουργία 
εντύπου του Νηπιακού Σταθμού κ.λ.π. όπως και μέσα από 
κάθε ενημερωτικής, εορταστική και πολιτιστική εκδήλω¬ 
ση του Βρεφονηπιακού Σταθμού. 

β) ΚΑΘΗΚΟΝΤΑ ΝΗΠΙΟΚΟΜΩΝ 

• Μεριμνούν για τις βασικές ανάγκες των νηπίων, όπως 
η ασφάλεια, η υγιεινή, η διατροφή, ο ύπνος. 

• Απασχόληση των νηπίων με βάση το ετήσιο αναλυτικό 
πρόγραμμα, το οποίο διαμορφώνουν σε συνεργασία με 
την Προϊσταμένη σε μηνιαίο, εβδομαδιαίο και ημερήσιο, 
λαμβάνοντας υπόψη τις ανάγκες, την ηλικία και την εξέλι¬ 
ξη των παιδιών. 

• Παρατηρούν και καταγράφουν την συμπεριφορά των 
παιδιών σε ατομικά φύλλα παρατήρησης ανά τακτά χρο¬ 
νικά διαστήματα (κάθετρίμηνο). 

• Επικοινωνούν με τους γονείς και τον παιδίατρο όταν 
υπάρχει ανάγκη, δηλαδή: πρόβλημα υγείας του παιδιού, 
πρακτικές ανάγκες κ.λ.π. σε τακτά χρονικά διαστήματα, 
με βάση ένα ετήσιο πρόγραμμα επικοινωνίας, σε συνεν¬ 
νόηση με την Προϊσταμένη. 

•Ετοιμάζουν και πραγματοποιούν εορταστικές εκδη¬ 
λώσεις τα Χριστούγεννα, την Αποκριά, την 25η Μαρτίου 
κ.λ.π. εορτών και στο τέλος της σχολικής χρονιάς σε συ¬ 
νεργασία με την Προϊσταμένη. 

• Ευθύνονται για τη φύλαξη και διατήρηση σε καλή κα¬ 
τάσταση των υλικώντηςτάξηςτους καιτων κοινοχρήστων 
χώρων, μέσα στα πλαίσια της φυσιολογικής φθοράς. 

• Κάθε μήνα διαμορφώνουν το παιδαγωγικό πρόγραμ¬ 
μα ανά ομάδες εργασίας, εκτός των ωρών εργασίας τους, 
σε συνεργασία με την Προϊσταμένη. 


• Απασχολούνται έξι (6) ώρες ημερησίως, σε πενθήμε¬ 
ρη εβδομαδιαία βάση. Κάθε τροποποίηση ορίζεται με 
απόφαση του Διοικητικού Συμβουλίου ΦΕΚ 284/15.12.88 
Ν.588 αρθ.1. 

• Τοποθετούνται ως υπεύθυνες με βάση το δίπλωμα ή 
την επαγγελματική επίδοση, ώστε να φέρουν σε πέρας το 
συντονισμό του παιδαγωγικού έργου καθώς και την επι¬ 
κοινωνία με τους γονείς. 

• Φροντίζουν για την σωστή ψυχοσωματική υγεία και 
ψυχοκινητική εξέλιξη των παιδιών με εξατομίκευση του 
ημερησίου προγράμματος ανάλογα με την ηλικία και τις 
ανάγκες τους. 

• Εισηγούνται τις ανάγκες εφοδιασμού των αιθουσών 
για την εφαρμογή του προγράμματος με είδη (παιχνίδια, 
είδη καθ/τας κ.λ.π.). 

• Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. Παρακολουθούν τη δια¬ 
τροφή και καθ/τά τους, ενθαρρύνοντας της αυτοεξυπη¬ 
ρέτησής τους. 

• Αναρτά σε εμφανές σημείο του Σταθμού το πρόγραμ¬ 
μα διατροφής και ενημερώνει σχετικώς τους γονείς. 

• Λόγω της άμεσης επαφής τους με τα παιδιά προσφέ¬ 
ρουν σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους, επιδιώκο¬ 
ντας συνεχώς να δημιουργήσουν σε αυτά ικανότητα συ¬ 
γκέντρωσης αυτενέργειας, εμπιστοσύνης στον εαυτό 
τους και στις προσωπικές δυνατότητές τους. Σε καμία πε¬ 
ρίπτωση και για οποιοδήποτε λόγο δεν επιτρέπεται η κακή 
μεταχείριση των παιδιών (εκφοβισμός, σωματική ποινή). 

Άρθρο 9 

Πρόσληψη Προσωπικού στο Σταθμό με σύμβαση εργα¬ 
σίας ιδιωτικού δικαίου ορισμένου χρόνου για την κάλυψη 
εποχιακών, παροδικών και πρόσκαιρων αναγκών (άρθρο 
18παρ.12του Ν.2503/97). 

Η απασχόληση του προσωπικού αυτού θα γίνεται σύμ¬ 
φωνα με τις διατάξεις των παρ. 2-17 του άρθρου 21 του 
Ν.2190/94. 

Όσον αφορά τέλος τις οικονομικές προϋποθέσεις που 
θέτει η νομοθεσία για τη σύσταση κάθε νέας τακτικής θέ¬ 
σης στον ΟΕΥ (άρθρο 8 παρ.5 Ν.2307/95) δεν έχουν 
εφαρμογή για τη σύσταση των θέσεων του προσωπικού 
με σύμβαση εργασίας ιδιωτικού δικαίου ορισμένου χρό¬ 
νου, διότι αυτές οι θέσεις δεν θεωρούνται από το Σύνταγ¬ 
μα θέσεις τακτικού προσωπικού. 

Τα καθήκοντά τους ορίζονται ως των τακτικών υπαλλή¬ 
λων που προβλέπονται στον Οργανισμό. 

Άρθρο 10 

Πρόσληψη ιατρού με σύμβαση εργασίας μίσθωσης έρ¬ 
γου για το χρονικό διάστημα λειτουργίας του Σταθμού 
προβλέπεται: 

1 Μία (1) θέση ιατρού - παιδιάτρου κατηγορίας (ΠΕ). Τα 
καθήκοντά του ορίζονται στο άρθρο 8 του Οργανισμού. 

Άρθρο 11 

Η επιλογή της προϊσταμένης του τμήματος Βρεφονη- 
πιοκομίας θα γίνεται σύμφωνα, με το άρθρο 36 του 
Ν.2190/94 ο δε κλάδος από τον οποίο θα προέρχεται θα 
είναι ο κλάδος ΤΕ9 Βρεφονηπιοκόμων. Η δε αναπλήρωσή 
της θα γίνεται σύμφωνα με τις διατάξεις του άρθρου 39 
του Ν.2190/94 σε συνδυασμό με το άρθρο 13 του 
Ν. 1586/86. 

Άρθρο 12 

Με απόφαση του προέδρου του Διοικητικό Συμβουλίου 
κατανέμεται το προσωπικό για την εύρυθμη λειτουργία 
των γραφείων και λοιπών υπηρεσιών του ΔΗΜΟΤΙΚΟΥ 
ΠΑΙΔΙΚΟΥ ΣΤΑΘΜΟΥ. 

Άρθρο 13 

Ο τρόπος λειτουργίας των γραφείων και γενικά της υπη¬ 
ρεσίας, στις ιδιαίτερες λεπτομέρειες τους θα καθορίζο¬ 
νται με ειδικούς κανονισμούς, που θα ψηφίζονται από το 
Διοικητικό Συμβούλιο του νομικού προσώπου. 

Ο παρών Οργανισμός σε περίπτωση κενού είναι δυνα¬ 
τόν να συμπληρώνεται με απόφαση του Διοικητικού Συμ¬ 
βουλίου, που θα τυχαίνει της έγκρισης του Διοικητικού 
Συμβουλίου. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις του παρόντος, δεν προκαλείται δαπά¬ 
νη σε βάρος του προϋπολογισμού του Δήμου Οινιάδων, 
διότι ο Δημοτικός Παιδικός Σταθμός Νεοχωρίου επιχορη¬ 
γείται υποχρεωτικά κάθε έτος απάτην Περιφέρεια, για την 
αντιμετώπιση των αναγκών λειτουργίας, συντήρησης των 
εγκαταστάσεων, καθώς και για την μισθοδοσία του ήδη 
υπηρετούντος προσωπικού. Οι λεπτομέρειες και οι όροι 
της επιχορήγησης θα καθοριστούν με προγραμματική 
σύμβαση που θα υπογράφει μεταξύ του Υπουργείου Υγεί¬ 
ας και Πρόνοιας, του Δήμου και της Περιφέρειας. 

Η απόφαση αυτή να κοινοποιηθεί στον Δήμαρχο και τον 
Πρόεδρο του παιδικού Σταθμού. 

Η παρούσα απόφαση να δημοσιευτεί στην Εφημερίδα 
της Κυβερνήσεως, 

Μεσολόγγι, 13 Νοεμβρίου 2000 

Ο Γενικός Γραμματέας 
ΝΙΚΟΣ ΜΠΕΛΙΒΑΝΗΣ 
-♦- 

Αριθ.11206 οικ. (2) 

Τροποποίηση Οργανισμού Εσωτερικής Υπηρεσίας του 
Δήμου Μουρικίου Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπ’όψη: 

1. Τις διατάξεις του Ν. 2503/97 

2. Τις διατάξειςτου Ν. 2539/97 

3. Τις διατάξειςτου άρθ. 8παρ. 5του Ν. 2307/95 

4. Την αριθ. 2407/14.4.1999 απόφαση του Γενικού 
Γραμματέα Περιφέρειας Δυτικής Μακεδονίας περί έγκρι¬ 
σης του Οργανισμού Εσωτερικής Υπηρεσίας του Δήμου 
Μουρικίου. 

5. Την αριθ. 5/2000 απόφαση του Δημοτικού Συμβουλί¬ 
ου του Δήμου Μουρικίου. 

6. Την από 21.9.2000 (13/2000 πρακτικό συνεδρίασης) 
θετική γνωμοδότηση του Υπηρεσιακού Συμβουλίου του 
άρθ. 8παρ. 4 του Ν. 2307/1995, αποφασίζουμε: 

Τροποποιούμε την αριθ. 2407/14.4.1999 απόφαση του 
Γενικού Γραμματέα Περιφέρειας Δυτικής Μακεδονίας 
περί έγρισης του Οργανισμού Εσωτερικής Υπηρεσίας 
του Δήμου Μουρικίου ως ακολούθως: 

Στο άρθρο 11 καταργούνται οι εξής θέσεις: 

1) Κλάδος ΤΕ3 Τεχνολόγων Πολιτικών Μηχανικών - θέ¬ 
ση Μία (1) 


2) Κλάδος ΔΕ23 Ειδικού Προσωπικού (Δημ. Αστυνομία) 
θέση μία (1) 

3) Κλάδος ΠΕ Ειδικού Συνεργάτη - Θέση Μία (1) 

και δημιουργούνται οι παρακάτω θέσεις: 

1) Κλάδος ΔΕ 28 Χειριστής Μηχανημάτων - Θέσεις Δύο 

( 2 ) 

2) Κλάδος ΥΕ1 Γενικών Καθηκόντων - Κλητήρων - Θυ¬ 
ρωρών θέση Μία (1) 

Κατά τα λοιπά ισχύει η αριθ. 2407/14.4.1999 απόφαση 
του Γ ενικού Γ ραμματέα Περιφέρειας Δυτικής Μακεδονίας. 

Με την παρούσα απόφαση δεν προκαλείται δαπάνη σε 
βάρος του Προϋπολογισμού του Δήμου Μουρικίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 7 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

- ♦ - 

Αριθ. οικ. (3) 

Τροποποίηση Οργανισμού Εσωτερικής Υπηρεσίας του 
Δήμου Αγίας Παρασκευής Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπ.όψη: 

1. Τις διατάξεις του Ν. 2503/97 

2. Τις διατάξεις του Ν. 2539/97 

3. Τις διατάξειςτου άρθ. 8παρ. 5του Ν. 2307/95 

4. Την αριθ. 4392/6.5.1999 απόφαση του Γενικού Γ ραμ¬ 
ματέα Περιφέρειας Δυτικής Μακεδονίας περί έγκρισης 
του Οργανισμού Εσωτερικής Υπηρεσίας του Δήμου 
Αγίας Παρασκευής. 

5. Την αριθ. 9/2000 απόφαση του Δημοτικού Συμβουλί¬ 
ου του Δήμου Αγίας Παρασκευής. 

6. Την από 21.9.2000 (13/2000 πρακτικό συνεδρίασης) 
θετική γνωμοδότηση του Υπηρεσιακού Συμβουλίου του 
άρθ. 8παρ. 4του Ν. 2307/1995, αποφασίζουμε: 

Τροποποιούμε την αριθ. 4392/6.5.1999 απόφαση του 
Γενικού Γραμματέα Περιφέρειας Δυτικής Μακεδονίας 
περί έγρισης του Οργανισμού Εσωτερικής Υπηρεσίας 
του Δήμου Αγίας Παρασκευής ως ακολούθως: 

Το άρθρο 10 ως προς την κατηγορία Δευτεροβάθμιας 
Εκπαίδευσης κλάδου ΔΕΙ Διοικητικών διαμορφώνεται ως 
εξής: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος θέσεις 

ΔΕΙ Διοικητικών 3 (τρεις) 

Κατά τα λοιπά ισχύει η αριθ. 4392/6.5.1999 απόφαση του 
Γ ενικού Γ ραμματέα Περιφέρειας Δυτικής Μακεδονίας. 

Με την παρούσα απόφαση προκαλείται δαπάνη ύψους 
5.000.000 σε βάρος του Προϋπολογισμού του Δήμου 
Αγίας Παρασκευής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 14 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11801 οικ (4) 

Σύσταση Νομικού Προσώπου στο Δήμο Πτολεμαΐδας Ν. 
Κοζάνης με την επωνυμία "Σχολική Επιτροπή 14ου Νη¬ 
πιαγωγείου Δήμου Πτολεμαΐδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.2503/97 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ410/95) 

3. Την 485/2000 απόφαση του Δημοτικού Συμβουλίου 
Πτολεμαΐδας περί συστάσεως ιδίου νομικού προσώπου 
με την επωνυμία "Σχολική Επιτροπή Μου Νηπιαγωγείου 
Δήμου Πτολεμαΐδας", αποφασίζουμε: 

1. Διαπιστώνουμε ότι με την 485/2000 απόφαση του Δη¬ 
μοτικού Συμβουλίου συστήνεται ίδιο νομικό πρόσωπο με 
την επωνυμία "Σχολική Επιτροπή Μου Νηπιαγωγείου Δή¬ 
μου Πτολεμαΐδας". 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας,θέρμανσης,φωτι¬ 
σμού, ύδρευσης,τηλεφώνου,αποχέτευσης,αναλωσίμων 
υλικών κ.λ.π. 

Η εκτέλεση μικρών έργων για την επισκευή και συντή¬ 
ρηση διδακτηριακών εγκαταστάσεων. 

Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά άλατα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Πόροι του νομικού προσώπου είναι: 

α) Ετήσια επιχορήχηση του Δήμου. 

β) Ετήσια επιχορήχηση του κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες κ.λ.π 

Εισπράξεις από το αντίτιμο των παρεχομένων πραγμά¬ 
των ή υπηρεσιών 

ε) Πρόσοδοι από την περιουσία του. 

4. Περιουσία. 

Η περιουσία την οποία έχει σήμερα η σχολική μονάδα 
και η περιουσία που τυχόν αφιερώνεται. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ και 
όταν αυτός απουσιάζει ή κωλύεται από τον Αντιπρόεδρο. 

Από την εν λόγω σύσταση δεν προκαλείται καμμιά δα¬ 
πάνη σε βάρος του προϋπολογισμού του Δήμου 

Μετηνπαρούσα απόφαση καταργείταιη αριθμ.Ε.4929/ 
21-3-1991 απόφασή μας(Φ.Ε.Κ.250/1991) περί συστάσε¬ 
ως Σχολικής Επιτροπής με την επωνυμία "Σχολική Επι¬ 
τροπή 3ου και Μου Νηπιαγωγείου Πτολεμαΐδας". 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κοζάνη, 21 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 


Αριθ. 11802οίκοθεν (5) 

Σύσταση Νομικού Προσώπου στο Δήμο Πτολεμαΐδας Ν. 
Κοζάνης με την επωνυμία "Σχολική Επιτροπή 3ου Νη¬ 
πιαγωγείου Δήμου Πτολεμαΐδας". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξειςτου Ν.2503/97 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ410/95) 

3. Την 484/2000 απόφαση του Δημοτικού Συμβουλίου 
Πτολεμαΐδας περί συστάσεως ιδίου νομικού προσώπου 
με την επωνυμία "Σχολική Επιτροπή 3ου Νηπιαγωγείου 
Δήμου Πτολεμαΐδας", αποφασίζουμε: 

1. Διαπιστώνουμε ότι με την 484/2000 απόφαση του Δη¬ 
μοτικού Συμβουλίου συστήνεται ίδιο νομικό πρόσωπο με 
την επωνυμία "Σχολική Επιτροπή 3ου Νηπιαγωγείου Δή¬ 
μου Πτολεμαΐδας". 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας,θέρμανσης,φωτι¬ 
σμού,ύδρευσης,τηλεφώνου,αποχέτευσης, αναλωσίμων 
υλικών κ.λ.π. 

Η εκτέλεση μικρών έργων για την επισκευή και συντή¬ 
ρηση διδακτηριακών εγκαταστάσεων. 

Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

Τη φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για την σχολική βιβλιοθήκη και γενικά όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλωντων μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Πόροι του νομικού προσώπου είναι: 

α) Ετήσια επιχορήχηση του Δήμου 

β) Ετήσια επιχορήχηση του κράτους 

γ) Κάθε είδους εισφορές, δωρεές, κληρονομιές, κληρο¬ 
δοσίες κ.λ.π 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών 

ε) Π ρόσοδοι από την περιουσία του. 

4. Περιουσία. 

Η περιουσία την οποία έχει σήμερα η σχολική μονάδα 
και η περιουσία που τυχόν αφιερώνεται. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ και 
όταν αυτός απουσιάζει ή κωλύεται από τον Αντιπρόεδρο. 

Από την εν λόγω σύσταση δεν προκαλείται καμμιά δα¬ 
πάνη σε βάρος του προϋπολογισμού του Δήμου 

Με την παρούσα απόφαση καταργείταιη αριθμ.Ε.4929/ 
21-3-1991 απόφασή μας (Φ.Ε.Κ.250/1991) περί συστάσε¬ 
ως Σχολικής Επιτροπής με την επωνυμία "Σχολική Επι¬ 
τροπή 3ου και Μου Νηπιαγωγείου Πτολεμαΐδας". 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κοζάνη, 21 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

Αριθ. 15027 (6) 

Τροποποίηση Οργανισμού Εσωτερικής Υπηρεσίας 
(Ο.Ε.Υ.) του Δήμου Φαλώρειας Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη : 

1. Τις διατάξεις του άρθρου 8 παρ. 5 Ν. 2307/95 . 

2. Τις διατάξεις του άρθρου 34 Ν. 2190 / 94 , του Π.Δ. 
37α / 87 και του Π.Δ. 22 / 90 . 

3. Τις διατάξεις του άρθρου 27 Ν. 2081/92 καιτης αριθμ. 
550/7.10.2000 εγκυκλίου της Γραμματείας του Υπουργι¬ 
κού Συμβουλίου. 

4. Την αριθμ. 55 / 2000 απόφαση του Δήμου Φαλώρειας 
Νομού Τρικάλων. 

5. Την 42 / 2000 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Τρικάλων, αποφασίζουμε: 

Εγκρίνουμε την αριθμ. 55 / 2000 απόφαση του Δήμου 
Φαλώρειας Νομού Τρικάλων με την οποία τροποποιείται 
ο Οργανισμός Εσωτερικής Υπηρεσίας ( Ο.Ε.Υ.) του Δή¬ 
μου Φαλώρειας ως εξής: 

1. Στο άρθρο 10 του Ο.Ε.Υ. (τακτικές οργανικές θέσεις 
με σχέση εργασίας Δημοσίου Δικαίου ) συστήνονται και 
προστίθενται οι παρακάτω θέσεις : 

α) Δύο (2) θέσεις του κλάδου ΔΕ38 χειριστών Η/Υ. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Φαλώ- 
ρειας, στο ποσό των 10.000.000 δρχ. 

Κατά τα λοιπά ο Ο.Ε.Υ. του Δήμου Φαλώρειας , που δη¬ 
μοσιεύτηκε στο ΦΕΚ 935/26.5.99 /τ.Β. παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 21 Νοεμβρίου 2000 

Με εντολή Γενικού Γραμματέα Περιφέρειας 
Ο Διευθυντής Τοπ. Αυτοδ. καιΔ/νσης 
ΒΑΣΙΛΕΙΟΣ ΤΣΑΤΣΑΓΙΑΣ 
-♦- 

Αριθ. 157240 ( 7 ) 

Τροποποίηση συστατικής πράξης της Δημοτικής Επιχεί¬ 
ρησης " Κέντρο Άτυπης Συνεχιζόμενης Επαγγελματι¬ 
κής Κατάρτισης" Δήμου Νέας Ιωνίας Νομού Μαγνη¬ 
σίας (ΚΕΚ) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1 .Τις διατάξεις των άρθρων 277- 284 του Π. Δ. 410/95, 
(Δημοτικός και Κοινοτικός Κώδικας). 

2. Τις διατάξεις του Ν.2503/97 (περί διοίκησης, οργάνω¬ 
σης, στελέχωσης της Περιφέρειας, ρύθμιση θεμάτων για 
την Τοπική Αυτοδιοίκηση κ.α. διατάξεις). 

3. Την αριθμ. 2168/29-8-1997 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσηςΤοπ. Αυτ/σης καιΔ/σης Μαγνησίας για υπο¬ 
γραφή εγγράφων). 

4. Την απόφαση του Νομάρχη Μαγνησίας 1451/17-1- 
1995 (ΦΕΚ 45/26-1-1995 Τ. β’) με την οποία συστήθηκε η 
Δημοτική Επιχείρηση " Κέντρο Άτυπης Συνεχιζόμενης 
Επαγγελματικής Κατάρτισης " (ΚΕΚ) Δήμου Νέας Ιωνίας 
όπως τροποποιήθηκε μεταγενέστερα. 

5. Την αριθμ. 199/2000 απόφαση του Δημοτικού Συμ¬ 
βουλίου Δήμου Νέας Ιωνίας, αποφασίζουμε: 


Τροποποιούμε την αριθμ. 1451 /17.1.1995 απόφαση του 
Νομάρχη Μαγνησίας ως εξής: 

Στην παράγραφο ΣΤ’: 

Αλλαγή στέγης από τις υφιστάμενες εγκαταστάσεις 
Μυτιλήνης 21-Χαλκηδόνος στο ισόγειο του κτιριακού συ¬ 
γκροτήματος του Μεταξουργείου Νικομήδειας - Καρα- 
μπατζάκη, ιδιοκτησίας του Δήμου Νέας Ιωνίας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Νέας Ιωνίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 29 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 
-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στηνΛαμπρινή Παππάτου Αντωνίου. 

Ο ΝΟΜΑΡΧΗΣ ΠΡΕΒΕΖΑΣ 

Με την 6538/27.11.2000 απόφαση του Νομάρχη Πρέβε¬ 
ζας έχει χορηγηθεί στην Λαμπρινή Παππά του Αντωνίου 
άδεια ασκήσεως επαγγέλματος Κοινωνικού Λειτουργού. 

Με εντολή Νομάρχη 
Ο Διευθυντής 
ΑΝΔΡΕΑΣ ΖΕΡΒΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Διορθώνεται η Φ. 62369/30287/6.10.2000 απόφαση του 
Υφυπουργού Εσωτερικών, Δημ. Διοίκησης και Αποκέ¬ 
ντρωσης που δημοσιεύθηκε στο ΦΕΚ 1379/10.11.2000 τ. 
Β’ λανθασμένη ως προς το επίθετο : “ΧΕΡΛΙΝΤ ΓΚ” αντί 
του ορθού: “ΧΕΡΛΙΝΓΚ” 

(Από το Υπουργείο Εσωτερικών, Δημ. Διοίκησης 

και Αποκέντρωσης) 

-♦- 

( 10 ) 

Στη Δ4/393/19.9.2000 απόφαση “Μετονομασία σχολι¬ 
κών μονάδων Πρωτοβάθμιας Εκπαίδευσης (ΦΕΚ 1206/ 
τεύχος Β’/2.10.2000) στα σημεία που αφορούντα σχολεία 
του Νομού Μαγνησίας γίνονται οι εξής διορθώσεις: 

Από το εσφαλμένο Διεύθυνση Πρωτοβάθμιας Εκπαί¬ 
δευσης Μαγνησίας 

- Το Δημοτικό σχολείο Μακρυρράχης σε 2ο Δημοτικό 
σχολείο Μακρυρράχης 

- Το Δημοτικό σχολείο Στεφανοβικείου σε Ιο Δημοτικό 
σχολείο Στεφανοβικείου 

- Το Δημοτικό σχολείο Μηλίνας σε 3ο Δημοτικό σχολείο 
Μηλίνας. 

- Το Δημοτικό σχολείο Σκοπέλου σε 3ο Δημοτικό σχο¬ 
λείο Σκοπέλου-Κλήματος. 

- Το Δημοτικό σχολείο Περιβολακίου σε 7ο Δημοτικό 
σχολείο Φερών- Μ. Περιβολακίου. 

- Το 44ο Νηπιαγωγείο Βόλου σε 2ο Νηπιαγωγείο Ν. Ιω¬ 
νίας. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στο σωοτό: Διεύθυνση Πρωτοβάθμιας Εκπαίδευσης 
Μαγνησίας. 

- Το Δημοτικό σχολείο Μακρυρράχης σε 2ο Δημοτικό 
σχολείο Ζαγοράς-Μακρυρράχης. 

- Το Δημοτικό σχολείο Στεφανοβικείου σε Ιο Δημοτικό 
σχολείο Κάρλας-Στεφανοβικείου. 

-Το Δημοτικό σχολείο Μηλίνας σε 3ο Δημοτικό σχολείο 
Σηπιάδος- Μηλίνας. 


- Το Δημοτικό σχολείο Κλήματος Σκοπέλου σε 3ο Δημο¬ 
τικό σχολείο Σκοπέλου-Κλήματος. 

- Το Δημοτικό σχολείο Μ. Περιβολακίου σε 7ο Δημοτικό 
σχολείο Φερών- Μ. Περιβολακίου 

-Το 44ο Νηπ/γείο Βόλου σε 12ο Νηπ/γείο Ν. Ιωνίας 

(Από το Υπουργείο Εθνικής Παιδείας και Θρησκ/των) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




